আফগানিস্তান
আফগানিস্তানের রাজধানী কাবুল দেশটির পূর্ব-কেন্দ্রীয় অঞ্চলে অবস্থিত। অন্যান্য প্রধান শহরের মধ্যে রয়েছে দক্ষিণের কান্দাহার, পশ্চিমের হেরত এবং উত্তরের মাজরে শরীফ। ছোট শহরগুলির মধ্যে আছে পূর্বের জালালাবাদ, কাবুলের উত্তরে অবস্থিত চারিকার, এবং উত্তরের কন্দোজ ও ফয়েজাবাদ। 
সোভিয়েত-আফগান যুদ্ধের সময়ে ও ১৯৮৯ সালে যুদ্ধ শেষ হওয়ার ঠিক পরে গ্রামাঞ্চল থেকে বহু মানুষ জনবসতিপূর্ণ শহরগুলোতে এসে নিরাপত্তার জন্য আশ্রয় নেয়। ১৯৮০-এর শেষের দিকে কাবুলের জনসংখ্যা বেড়ে প্রায় ২০ লক্ষ হয়ে যায়। তবে ১৯৯০-এর শুরুর দিকের গৃহযুদ্ধের সময় অনেক লোক বিধ্বস্ত কাবুল ছেড়ে পালিয়ে যায়; ফলে ১৯৯৩ সালে এর জনসংখ্যা দাঁড়ায় মাত্র ৭ লক্ষ। তবে ২০০১ সালের পর এর জনসংখ্যা আবার বেড়ে ২০ লক্ষে গিয়ে পৌঁছেছে। বেশির ভাগ শহরে পয়ঃনিষ্কাশন ব্যবস্থা, পানি শোধন ব্যবস্থা ও জনপরিবহন ব্যবস্থা নেই।
চঘচারন জেলা
চঘচারন জেলা () আফগানিস্তানের ঘোর প্রদেশের সবচেয়ে জনবহুল জেলাগুলির মধ্যে একটি। ২০০৫ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল ১১৫,০০০ জন প্রায়। এটি একটি পাহাড়ী জেলা। শীতের তীব্রতা বেশী এবং তুষারপাতের কারণে সহজে রাস্তায় প্রবেশযোগ্য নয়। জেলাটির কেন্দ্রীয় শহর চঘচারন; প্রদেশটির রাজধানীও বটে। কৃষি এখানকার আয়ের প্রধান উৎস- যদিও খরার কারনে গুরুতরভাবে কৃষিক্ষেত্রকে প্রভাবিত করেছে। জেলাটির কেন্দ্রীয়স্থলে একটি হাসপাতাল এবং মাধ্যমিক বিদ্যালয় রয়েছে, কিন্তু সড়কের অবস্থা খুবই খারাপ এবং বৈরী আবহাওয়ার কারণে গ্রামের জনগন তারা খুব কমই সেবা গ্রহণ করতে পারে।